wannaphong/clean_thaiwikipedia huggingface dataset:
# กีฬาลาครอสในเวิลด์เกมส์ 2022
กีฬาลาครอสในเวิลด์เกมส์ 2022 จัดการแข่งขันเมื่อวันที่ 8-16 กรกฎาคม ค.ศ. 2022 ที่สนามพีเอ็นซี เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ทีมหญิง 

 ทีมชาย
# เชิงชาย ชมเชิงแพทย์
พลเรือเอก เชิงชาย ชมเชิงแพทย์  เป็นอดีตนายทหารชาวไทย เคยดำรงตำแหน่งผู้บัญชาการทหารเรือ

ประวัติ
พล.ร.อ. เชิงชาย เกิดเมื่อวันที่ 6 กุมภาพันธ์ พ.ศ. 2506 จบการศึกษาจากโรงเรียนเตรียมทหาร รุ่น 22 และโรงเรียนนายเรือ รุ่นที่ 79

การทำงาน

พล.ร.อ. เชิงชาย เคยดำรงตำแหน่งผู้บัญชาการเรือหลวงสุโขทัย และผู้ช่วยทูตทหารเรือไทย ประจำกรุงวอชิงตัน ดี.ซี. จากนั้นก็ดำรงตำแหน่งสำคัญ ๆ เช่น 

 ผู้อำนวยการทหารกองนโยบายและยุทธศาสตร์ กรมยุทธการทหารเรือ
 เสนาธิการกองเรือดำน้ำ กองเรือยุทธการ
 ผู้อำนวยการสำนักงานกิจการความมั่นคง กรมยุทธการทหารเรือ 

ก่อนจะได้รับตำแหน่งเป็นผู้บัญชาการทัพภาคที่ 3 และออกจากกองทัพเรือ มาเป็นรองเสนาธิการ กองบัญชาการกองทัพไทย ก่อนจะกลับมากองทัพเรืออีกครั้ง และขึ้นเป็นผู้ช่วยผู้บัญชาการกองทัพเรือในเวลาต่อมา

 เครื่องราชอิสริยาภรณ์ 
พล.ร.อ. เชิงชาย ชมเชิงแพทย์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
 เครื่องราชอิสริยาภรณ์ไทย 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๓ ตอนที่ ๒๕ ข หน้า ๒๓๑, ๒๕ ธันวาคม ๒๕๓๙
 ต่างประเทศ 
  :
 พ.ศ. 2549 – 80px ลีเจียนออฟเมอริต ชั้นนายทหารราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องอิสริยาภรณ์ต่างประเทศ, เล่ม ๑๒๓ ตอนที่ ๙ ข หน้า ๒, ๓ เมษายน ๒๕๔๙
  :
 พ.ศ. 2566 – 80x80px เหรียญปิงกัต จาซา เกมิลัง (เท็นเทรา)ผบ.ทร.เยือนสิงคโปร์ รับมอบเครื่องอิสริยาภรณ์ เชิดชูเกียรติด้านการทหาร. Siam Hotline News. 16 สิงหาคม 2566
 :
พ.ศ. 2566 – 80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1ISTIADAT PENGURNIAAN DARJAH KEPAHLAWANAN ANGKATAN TENTERA (DKAT) TAHUN 2023
# กีฬายิมนาสติกลีลาในเวิลด์เกมส์ 2022
กีฬายิมนาสติกลีลาในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาแร็กเกตบอลในเวิลด์เกมส์ 2022
กีฬาแร็กเกตบอลในเวิลด์เกมส์ 2022 จัดการแข่งขันเมื่อวันที่ 10–13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# วันที่มีผล
วันที่มีผล  หรือ ณ วันที่  คือวันที่ถือให้บางสิ่งมีผลใช้บังคับ ซึ่งอาจเป็นวันที่ในอดีต ปัจจุบัน หรืออนาคต แตกต่างจากวันที่เหตุการณ์เกิดขึ้นหรือถูกบันทึกไว้
# กีฬาวีลแชร์รักบี้ในเวิลด์เกมส์ 2022
กีฬาวีลแชร์รักบี้ในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 
 
 
 
 
 

 ตารางสรุปเหรียญรางวัล
# กีฬาปาร์กูร์ในเวิลด์เกมส์ 2022
กีฬาปาร์กัวร์ในเวิลด์เกมส์ 2022 จัดการแข่งขันเมื่อวันที่ 10-11 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาสเกตความเร็วถนนในเวิลด์เกมส์ 2022
กีฬาสเกตความเร็วถนนในเวิลด์เกมส์ 2022 จัดการแข่งขันเมื่อวันที่ 10–11 กรกฎาคม ค.ศ. 2022 ที่โรงอบไอน้ำพาวเวลล์ เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬานำทางในเวิลด์เกมส์ 2022
กีฬานำทางในเวิลด์เกมส์ 2022 จัดการแข่งขันเมื่อวันที่ 15-17 กรกฎาคม ค.ศ. 2022 ที่วิทยาลัยเบอร์มิงแฮมเซาเทิร์น, อุทยานแห่งรัฐโอ๊คเมาน์เท่น, อุทยานรถไฟ เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาสเกตความเร็วลู่ในเวิลด์เกมส์ 2022
กีฬาสเกตความเร็วลู่ในเวิลด์เกมส์ 2022 จัดการแข่งขันเมื่อวันที่ 8–9 กรกฎาคม ค.ศ. 2022 ที่เบอร์มิงแฮม ครอสเพล็กซ์ เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬายิมนาสติกแทรมโพลีนในเวิลด์เกมส์ 2022
กีฬายิมนาสติกแทรมโพลีนในเวิลด์เกมส์ 2022 จัดการแข่งขันเมื่อวันที่ 15–17 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาพาวเวอร์ลิฟติงในเวิลด์เกมส์ 2022
กีฬาพาวเวอร์ลิฟติงในเวิลด์เกมส์ 2022 จัดการแข่งขันเมื่อวันที่ 8-10 กรกฎาคม ค.ศ. 2022 ที่ศูนย์การประชุมเบอร์มิงแฮม เจฟเฟอร์สัน เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# อัชด็อด
อัชด็อด (, ; ,  หรือ , ; ฟิลิสไตน์:) เป็นเมืองใหญ่เป็นอันดับที่ 6 ของประเทศอิสราเอล ตั้งอยู่ในเขตใต้ เมืองตั้งอยู่บนชายฝั่งทะเลเมดิเตอร์เรเนียน ห่างจากเทลอาวีฟไปทางทิศใต้  และห่างจากเมืองอัชเกล็อนไปทางทิศเหนือ ราว 20 กิโลเมตร (12 ไมล์)

ปัจจุบันเมืองอัชด็อดเป็นเมืองสำคัญของประเทศอิสราเอล มีท่าเรือที่ใหญ่ที่สุดของประเทศ ซึ่งคิดเป็น 60% ของสินค้านำเข้าของประเทศ ปัจจุบันอัชด็อดเป็นที่ตั้งของชุมชน ชาวยิวโมร็อกโกและชาวยิวคาไรต์ที่ใหญ่ที่สุดในอิสราเอล และชุมชนชาวยิวจอร์เจียที่ใหญ่ที่สุดในโลก นอกจากนี้เมืองยังเป็นศูนย์กลางอุตสาหกรรมที่สำคัญของภูมิภาคอีกด้วย
# อีวาน ตูร์เกนเยฟ
อีวาน เซียร์เกเยวิช ตูร์เกนเยฟ (–)  เป็นนักเขียนนิยาย นักเขียนเรื่องสั้น กวี นักเขียนบทละคร นักแปลและเป็นผู้ที่ทำให้วรรณกรรมรัสเซียมีชื่อเสียงทางฝั่งโลกตะวันตก

ผลงานสำคัญเรื่องแรกของเขาคือผลงานรวบรวมเรื่องสั้นชื่อ A Sportsman's Sketches (1852) ถือเป็นงานสำคัญของวรรกรรมสัจนิยมของรัสเซีย นวนิยายเรื่อง Fathers and Sons (1862) ถือได้ว่าเป็นหนึ่งในผลงานบันเทิงคดีที่สำคัญแห่งศตวรรษที่ 19
# สัตยาบัน (กฎหมายระหว่างประเทศ)
การให้สัตยาบัน  หมายถึง การให้คำรับรองความตกลงระหว่างประเทศ เช่น สนธิสัญญา พิธีสาร ปฏิญญา ที่รัฐหนึ่งซึ่งเป็นรัฐภาคีที่เข้าร่วมเจรจา (และ/หรือลงนามในสนธิสัญญา) ตั้งแต่แรก ได้ให้ความยินยอมของรัฐ เพื่อการผูกพันตามสนธิสัญญา โดยการให้สัตยาบันจะเป็นการยืนยันว่า สนธิสัญญามีความถูกต้องสมบูรณ์ และประสงค์จะให้มีผลบังคับใช้ตามกฎหมายอย่างไรก็ตาม การให้สัตยาบันของแต่ละประเทศย่อมมีความแตกต่างกัน ขึ้นกับรัฐธรรมนูญและแนวทางปฏิบัติของแต่ละประเทศ

คำนี้ใช้กับกฎหมายสัญญาเอกชน สนธิสัญญาระหว่างประเทศ และรัฐธรรมนูญในรัฐสหพันธรัฐ เช่น สหรัฐอเมริกา และแคนาดา คำนี้ยังใช้ในขั้นตอนของรัฐสภาในการประชุมอภิปรายด้วย
 อ้างอิง
# เกิมบางัน
เกิมบางัน เป็นเขตย่อยและเขตที่อยู่อาศัยในย่านเบอดกทางตะวันออกของสิงคโปร์ เขตนี้ส่วนใหญ่ประกอบไปด้วยพื้นที่ส่วนบุคคลกับการเคหะ คำว่า เกิมบางัน แปลว่าส่วนขยายในภาษามลายู ถนนที่ชื่อ จาลันเกิมบางัน ได้รับการตั้งชื่ออย่างเป็นทางการใน พ.ศ. 2475 ย่านนี้ยังเป็นที่ตั้งของสถานีเกิมบางันในระบบรถไฟฟ้าสิงคโปร์ สายตะวันออก-ตะวันตกอีกด้วย
# รีช็อนเล็ตซีย็อน
รีช็อนเล็ตซีย็อน (,) เป็นนครในประเทศอิสราเอล ตั้งอยู่ในที่ราบชายฝั่งตอนกลางของประเทศ ห่างจากเทลอาวีฟไปทางทิศใต้  เป็นส่วนหนึ่งของเขตมหานครกุชดัน 

รีช็อนเล็ตซีย็อนได้รับการสถาปนาขึ้นในปี 1882 โดยผู้อพยพชาวยิวจากจักรวรรดิรัสเซีย ส่วนหนึ่งของอาลียาที่ 1 เมืองถือเป็นนิคมชาวไซออนแห่งแรกที่ตั้งในดินแดนอิสราเอลโดยกลุ่มยีชุฟใหม่ และเป็นนิคมการเกษตรยิวแห่งที่สองในซีเรียสมัยออตโตมัน ข้อมูลจากปี 2017 เมืองนี้ใหญ่ที่สุดเป็นอันดับที่ 4 มีประชากร  คน

นครนี้เป็นส่วนหนึ่งของฟอรัม 15 ซึ่งเป็นสมาคมนครที่เป็นเอกเทศทางการเงินในอิสราเอลและไม่ได้พึ่งพางบประมาณพัฒนาจากส่วนกลาง
# เฉิน กงปั๋ว
เฉิน กงปั๋ว (Japanese: Chin Kōhaku; 19 ตุลาคม ค.ศ. 1892 – 3 มิถุนายน ค.ศ. 1946) เป็นนักการเมืองชาวจีน ซึ่งเป็นที่จดจำสำหรับบทบาทของเขาในฐานะที่เป็นประธานาธิบดีคนที่สอง(และคนสุดท้าย) ของรัฐบาลจีนภายใต้ระบอบวาง จิงเว่ย์ที่เป็นฝ่ายให้ความร่วมมือแก่จักรวรรดิญี่ปุ่นในช่วงสงครามโลกครั้งที่สอง
# เตงเหียน
เตงเหียน (มีบทบาทในช่วง ค.ศ. 211-228) มีชื่อในภาษาจีนกลางว่า เติ้ง เสียน  เป็นขุนพลของเล่าเจี้ยงขุนศึกในช่วงปลายยุคราชวงศ์ฮั่นตะวันออก ภายหลังเป็นขุนพลของรัฐวุยก๊กในยุคสามก๊กของจีน

 ประวัติ 
เตงเหียนเดิมเป็นผู้ใต้บังคับบัญชาของเล่าเจี้ยง 

ในปี ค.ศ. 213 รัชสมัยพระเจ้าเหี้ยนเต้แห่งราชวงศ์ฮั่นตะวันออก เล่าปี่ยกทัพเข้ารบกับเล่าเจี้ยงเพื่อชิงมณฑลเอ๊กจิ๋ว เตงเหียนพร้อมด้วยเล่ากุ๋ย เหลงเปา และเตียวหยิมร่วมกันรักษาอำเภอโปยเสีย (涪縣 ฝูเซี่ยน; ปัจจุบันคือเขตฝูหลิง นครฉงชิ่ง) เพื่อป้องกันการโจมตีของทัพเล่าปี่  หลังจากพ่ายแพ้ในการรบกับทัพเล่าปี่ เตงเหียนและคนอื่น ๆ ต่างก็ล่าถอยไปยังอำเภอกิมก๊ํก (綿竹 เหมียนจู๋)(璋遣劉跂、冷苞、張任、鄧賢等拒先主於涪，皆破敗，退保綿竹。) จดหมายเหตุสามก๊ก เล่มที่ 32. 

ในปี ค.ศ. 228 รัชสมัยจักรพรรดิโจยอยแห่งวุยก๊ก เบ้งตัดเจ้าเมืองซินเสีย (新城 ซินเฉิง) และอดีตขุนพลของเล่าปี่ผู้แปรพักตร์เข้าด้วยวุยก๊ก ได้กลับไปเข้าด้วยจ๊กก๊กและเตรียมจะก่อกบฏต่อวุยก๊ก เตงเหียนผู้เป็นหลานชายของเบ้งตัดและลิจูผู้ใต้บังคับบัญชาของเบ้งตัดลอบร่วมมือกับสุมาอี้ เปิดประตูเมืองให้ทัพวุยก๊กที่นำโดยสุมาอี้เข้าเมือง เบ้งตัดถูกจับและถูกประหารชีวิต ในบันทึกประวัติศาสตร์ไม่มีการระบุถึงเตงเหียนอีกหลังจากนั้น(初，達與亮書曰：「宛去洛八百里，去吾一千二百里，聞吾舉事，當表上天子，比相反覆，一月間也，則吾城已固，諸軍足辦。則吾所在深險，司馬公必不自來；諸將來，吾無患矣。」及兵到，達又告亮曰：「吾舉事八日，而兵至城下，何其神速也！」上庸城三面阻水，達於城外為木柵以自固。帝渡水，破其柵，直造城下。八道攻之，旬有六日，達甥鄧賢、將李輔等開門出降。斬達，傳首京師。) จิ้นชู เล่มที่ 1.(魏略曰：宣王誘達將李輔及達甥鄧賢，賢等開門納軍。達被圍旬有六日而敗，焚其首於洛陽四達之衢。) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 3.

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก แบ่งบทบาทของเตงเหียนให้เป็นสองตัวละครที่แยกจากกัน

เตงเหียนคนแรกเป็นขุนพลของเล่าเจี้ยง เมื่อเล่าเจี้ยงจัดงานเลี้ยงต้อนรับเล่าปี่ที่อำเภอโปยเสีย เตงเหียนร่วมรำกระบี่กับขุนพลคนอื่น ๆ เพื่อปกป้องเล่าเจี้ยงจากการปองร้ายจากขุนพลของเล่าปี่ ภายหลังเมื่อเล่าปี่เริ่มทำศึกชิงมณฑลเอ๊กจิ๋ว เตงเหียน เล่ากุ๋ย เหลงเปา และเตียวหยิมไปรักษาอำเภอลกเสีย (雒城 ลั่วเฉิง) เพื่อป้องกันการโจมตีของทัพเล่าปี่ เตงเหียนและเหลงเปานำทหารมาตั้งค่ายอยู่นอกลกเสีย อุยเอี๋ยนขุนพลของเล่าปี่ยกกำลังทหารมาตีค่ายเหลงเปาแต่กลับถูกเหลงเปาตีแตกพ่าย อุยเอี๋ยนล่าถอยมาเจอเตงเหียนนำทหารมาสกัด ม้าของอุยเอี๋ยนเกิดก้าวพลาดล้มลงทำให้อุยเอี๋ยนตกจากหลังม้า เตงเหียนจึงขับจะใช้ทวนสังหารอุยเอี๋ยน แต่ขุนพลฮองตงตามมาช่วยอุยเอี๋ยนและยิงเกาทัณฑ์สังหารเตงเหียน 

เตงเหียนคนที่สองเป็นหลายชายของเบ้งตัด เมื่อเบ้งตัดก่อกบฏต่อวุยก๊ก เตงเหียนร่วมกับลิจูทรยศเบ้งตัดมอบเมืองซินเสียให้สุมาอี้ สุมาอี้มอบหมายให้เตงเหียนและลิจูรักษาเมืองซินเสีย

 ในวัฒนธรรมประชานิยม 
ในละครโทรทัศน์เรื่อง สุมาอี้ นักปราชญ์ยอดขุนพล (พ.ศ. 2560) เตงเหียนรับบทโดย หลี ยฺหวี่เหา
# สงครามในกาซา
เมื่อวันที่ 7 ตุลาคม ค.ศ. 2023 กลุ่มติดอาวุธชาวปาเลสไตน์ ซึ่งส่วนใหญ่เป็นกลุ่มฮะมาส และญิฮาดอิสลามปาเลสไตน์ ร่วมกับกลุ่มอื่น ๆ เช่น กลุ่มแนวร่วมประชาชนเพื่อการปลดปล่อยปาเลสไตน์ ได้เปิดฉากการโจมตีครั้งใหญ่ต่ออิสราเอลจากฉนวนกาซา ในรูปแบบของจรวดโจมตีและการโจมตีต่าง ๆ การรุกรานข้ามพรมแดนเข้าสู่อิสราเอล โดยกลุ่มฮะมาสได้เรียกปฏิบัติการนี้ว่า "ปฏิบัติการน้ำท่วมอัล-อักศอ" ถือเป็นความขัดแย้งที่มีการเผชิญหน้ากันตรง ๆ ภายในดินแดนของประเทศอิสราเอลนับตั้งแต่สงครามอาหรับ–อิสราเอล พ.ศ. 2491

มีรายงานการยิงจรวดไม่ต่ำกว่า 3,000 ลูกเข้าไปในประเทศอิสราเอลจากฉนวนกาซาในระหว่างที่กลุ่มติดอาวุธได้แทรกซึมเข้าไปในดินแดนของอิสราเอล ส่งผลให้มีชาวอิสราเอลเสียชีวิตประมาณ 700 คน โดยรัฐบาลอิสราเอลได้ตอบโต้โดยการประกาศสถานะสงครามและเปิดปฏิบัติการดาบเหล็ก (Operation Iron Swords) ต่อกลุ่มฮะมาส

กลุ่มติดอาวุธฮะมาสได้ประกาศว่าประเทศอิหร่านสนับสนุนการโจมตีในครั้งนี้ และต่อมาอิหร่านก็ได้ออกมาแถลงสนับสนุนและช่วยวางแผนการโจมตี และเพื่อเป็นการตอบโต้ต่อเหตุการณ์ความรุนแรงในครั้งนี้ รัฐบาลประเทศสหรัฐอเมริกาได้ประกาศว่าได้ทำการเคลื่อนเรือรบ เครื่องบินรบ และอุปกรณ์ทางทหารต่าง ๆ ไปยังเมดิเตอร์เรเนียนตะวันออก อีกทั้งยังประกาศว่าจะสนับสนุนอิสราเอลในเรื่องของอุปกรณ์ทางการทหาร ในขณะที่ผู้นำชาติตะวันตก อินเดีย ไต้หวันและชาติอื่น ๆ ได้ออกมาประณามการโจมตีของกลุ่มฮะมาสต่ออิสราเอล

วันที่ 14 เมษายน พ.ศ. 2567 ประเทศอิหร่านได้ยิงขีปนาวุธเข้าไปยังประเทศอิสราเอลนับเป็นการขยายวงกว้างของสงคราม

 ชื่อ 
กลุ่มติดอาวุธชาวปาเลสไตน์ขนานนามการโจมตีของพวกเขาว่า ปฏิบัติการน้ำท่วมอัล-อักศอ ,   ขณะที่อิสราเอลประกาศการเริ่มต้นความพยายามตอบโต้ที่เรียกว่า ปฏิบัติการดาบเหล็ก .  สำนักข่าวและผู้สังเกตการณ์หลายแห่งได้กล่าวถึงความขัดแย้งที่กำลังดำเนินอยู่ว่าเป็น อินติฟาดาครั้งที่ 3    The Sunday Telegraph เรียกความขัดแย้งครั้งนี้ว่าเป็น "เหตุการณ์ 9/11 ของอิสราเอล" 

 เส้นเวลา 

 ผู้สูญเสีย 

 ผู้สูญเสียต่างชาติและสองสัญชาติ 

เมื่อวันที่ 11 ตุลาคม หนังสือพิมพ์เดอะวอชิงตันโพสต์รายงานว่า บุคคลจาก 24 ประเทศถูกสังหารหรือสูญหายระหว่างความขัดแย้งดังกล่าว

+ผู้สูญเสียต่างชาติในสงครามอิสราเอล–ฮะมาส ค.ศ. 2023ประเทศเสียชีวิตถูกลักพาตัวสูญหาย35ไม่ทราบ933180Two more Thai workers die in Israel, increasing death toll to 3332ไม่ทราบ1324ไม่ทราบ8Number of Ukrainian casualties rises in Israel1927101719ไม่ทราบ209037006ไม่ทราบ26ไม่ทราบ105124ไม่ทราบ14104024ไม่ทราบ23ไม่ทราบ13ไม่ทราบ03003ไม่ทราบไม่ทราบ2ไม่ทราบไม่ทราบ2ไม่ทราบ22ไม่ทราบ52ไม่ทราบไม่ทราบ2001ไม่ทราบไม่ทราบ1ไม่ทราบไม่ทราบ10010015ไม่ทราบ1ไม่ทราบไม่ทราบ1ไม่ทราบไม่ทราบ1ไม่ทราบ21001001001101221ไม่ทราบไม่ทราบ010020010002

 ปฏิกริยาของนานาชาติ 
บทความหลัก : ปฏิกิริยาของนานาชาติต่อสงครามอิสราเอล–ฮะมาส พ.ศ. 2566

 หมายเหตุ
# ลองลิฟ (เพลงเทย์เลอร์ สวิฟต์)
"ลองลิฟ"  เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่สาม สปีกนาว (2010) ผลิตโดยสวิฟต์และนาธาน แชปแมน เป็นแนวเพลงฮาร์ตแลนด์ร็อก ร้องรับเชิญโดยเสียงประสานของนักร้องกลุ่มหญิงและความกลมกลืนกีตาร์ร็อก บทประพันธ์เพลงเป็นเรื่องเกี่ยวกับการขอบคุณของสวิฟต์ที่มีต่อแฟนคลับ และเพื่อนร่วมงานของเธอ โดยใช้การเล่าเรื่องภาพสมัยมัธยมปลายและราชวงศ์ในการบรรยายความสำเร็จในชีวิตของสวิฟต์

หลังจากเผยแพร่อัลบั้มสปีกนาว เพลง "ลองลิฟ" ติดอันดับที่ 85 บนชาร์ตบิลบอร์ดฮอต 100 ในสหรัฐ นักวิจารณ์เพลงบางคนมองว่าเป็นจุดเด่นของอัลบั้มและยกย่องผลงานและบทประพันธ์เพลง แต่คนอื่น ๆ รู้สึกว่าเป็นเพลงธรรมดาและไม่น่าจดจำ เวอร์ชันรีมิกซ์มีท่อนที่ประพันธ์และขับร้องเป็นภาษาโปรตุเกสโดยนักร้องชาวบราซิล เปาลา เฟร์นังจิส เปิดตัวพร้อมด้วยมิวสิกวิดีโอได้รับการเผยแพร่เป็นซิงเกิลดิจิทัลในบราซิลในเดือนมกราคม ค.ศ. 2012 เพื่อเป็นการประชาสัมพันธ์อัลบั้มการแสดงสดสปีกนาวเวิลด์ทัวร์ – ไลฟ์; โดยขึ้นสูงสุดที่อันดับห้าในชาร์ตบราซิลฮอต 100 แอร์เพลย์

สวิฟต์รวมเพลงนี้ไว้ในรายการเพลงของการทัวร์รอบโลกสามครั้งของเธอ ได้แก่ สปีกนาวเวิลด์ทัวร์ (2011–2012), เรพิวเทชันสเตเดียมทัวร์ (2018) และดิเอราส์ทัวร์ (2023–2024) และการแสดงในรายการเลือกของเดอะเรดทัวร์ (2013–2014) และเดอะ 1989 เวิลด์ทัวร์ (2015) เวอร์ชันที่บันทึกใหม่ในชื่อ "ลองลิฟ (เทย์เลอร์เวอร์ชัน)" ได้รับการเผยแพร่โดยเป็นส่วนหนึ่งของอัลบั้มที่บันทึกใหม่ชุดที่สามของสวิฟต์ สปีกนาว (เทย์เลอร์เวอร์ชัน) เมื่อวันที่ 7 กรกฎาคม ค.ศ. 2023

 ชาร์ต 
+ การแสดงชาร์ตของเพลง "ลองลิฟ"ชาร์ต (2011)ตำแหน่งสูงสุด US Country Digital Song Sales (Billboard) 13

+ การแสดงชาร์ตของเพลง "ลองลิฟ" (ร้องรับเชิญโดยเปาลา เฟร์นังจิส)ชาร์ต (2012)ตำแหน่งสูงสุด Brazil (Brasil Hot 100 Airplay) 5 Brazil (Brasil Hot Pop) 2

 "ลองลิฟ (เทย์เลอร์เวอร์ชัน)" 

หลังจากที่เซ็นสัญญาฉบับใหม่กับค่ายเพลงรีพับลิกเรเคิดส์ สวิฟต์ก็เริ่มบันทึกสตูดิโออัลบั้มชุดแรกของเธออีกครั้งในเดือนพฤศจิกายน ค.ศ. 2020 การตัดสินใจเกิดขึ้นหลังจากข้อพิพาทการถือครองสิทธิ์เพลงในปี 2019 ระหว่างสวิฟต์และผู้จัดการสกูตเตอร์ เบราน์ ซึ่งซื้อกิจการบิกมะชีนเร็กเคิดส์ รวมถึงมาสเตอร์ในอัลบั้มของสวิฟต์ที่ค่ายเพลงได้ออกจำหน่าย การบันทึกชุดเพลงของเธอใหม่ทำให้สวิฟต์เป็นเจ้าของต้นฉบับเพลงมาสเตอร์ใหม่โดยสมบูรณ์ รวมถึงการอนุญาตลิขสิทธิ์เพลงของเธอ ซึ่งจะเป็นการลดคุณค่าของเพลงมาสเตอร์ที่มีเจ้าของโดยบิกมะชีน

"ลองลิฟ" เวอร์ชันบันทึกใหม่ในชื่อ "ลองลิฟ (เทย์เลอร์เวอร์ชัน)" เผยแพร่เมื่อวันที่ 7 กรกฎาคม ค.ศ. 2023 จัดจำหน่ายโดยรีพับลิกเรเคิดส์ โดยเป็นส่วนหนึ่งของอัลบั้ม สปีกนาว (เทย์เลอร์เวอร์ชัน) ซึ่งเป็นอัลบั้มที่บันทึกใหม่ชุดที่สามของสวิฟต์

 ชาร์ต 
+ การแสดงชาร์ตของเพลง "ลองลิฟ (เวอร์ชันของเทย์เลอร์)" ชาร์ต (2023) ตำแหน่งสูงสุด Australia (ARIA) 53 Philippines (Billboard) 16 Singapore (RIAS) 29 UK Streaming (OCC) 99

 หมายเหตุ
# ฟูโกะ ไซโต
ฟูโกะ ไซโต (斎藤 楓子さいとう ふうこ, 28 สิงหาคม 1984 –) เป็นนักพากย์ชาวญี่ปุ่น เกิดที่จังหวัดฟุกุอิ สังกัด JTB Entertainment ส่วนสูง 160 ซม.

 ผลงานพากย์ 
 คิดดี เกิร์ล แอนด์ (ริวบิส)
 แองเจิลบีทส์! แผนพิชิตนางฟ้า (ชีนะ)
 บาคุกัน มอนสเตอร์บอลทะลุมิติ (มีเลน ฟาโรห์)
 บันทึกเรื่องราวจักรวรรดิเทียร์มูน -จุดพลิกผันชะตากรรมของเจ้าหญิงเริ่มจากบนกิโยติน- (ลิโอรา ลูลู)
# ริง คูซูมิ
ริง คูซูมิ (, เกิด 17 มิถุนายน) เป็นนักพากย์หญิงชาวญี่ปุ่น เกิดที่ จังหวัดกุมมะ สังกัดไอแอมเอนเทอร์ไพรซ์

 ผลงานพากย์ 
 สโลว์ลูป (มินางิ ฮิโยริ)
 เลเวล 1 แล้วไง ผมมีสกิลแกร่งสุดล้ำไม่ซ้ำใคร (เอมิลี บราวน์)
 เรื่องน่ากลุ้มของเจ้าเหมียวผู้สามารถ (คุโระ)
 นักบุญจอมเฉื่อย & บาทหลวงผู้เอาใจใส่ (ลิลี)
 แค่ขายโพชั่นไปวันวันไม่ได้เหรอคะ! (นากาเสะ คาโอรุ)
# ฮารูกิ อิวาตะ
ฮารูกิ อิวาตะ (, เกิด 3 เมษายน 1995 –) เป็นนักพากย์ นักแสดง และ นักร้องหญิง ชาวญี่ปุ่น เกิดที่โตเกียว สังกัดค่าย fennec สำเร็จการศึกษาจากมหาวิทยาลัยเคโอ เป็นสมาชิกของวงนักพากย์ harmoe

อาของเธอ (น้องชายของพ่อ) คือนักพากย์ มิตสึโอะ อิวาตะ และอาของเธอ (น้องสาวของมิตสึโอะ อิวาตะ) คือ AKIKO เป็นนักพากย์เช่นกัน

 ผลงานพากย์ 
 Assault Lily BOUQUET (โยชิมุระ ที ไม)
 มีเดียมิกซ์สาวน้อยดีเจ (ฮานามากิ โทวะ)
 แค่ขายโพชั่นไปวันวันไม่ได้เหรอคะ! (เบล)
# โอริเอะ คิโมโตะ
ชื่อในวงการเดิมคือ นาโอะ โฮชิโนะ (星野 なお) สามีของเธอคือริอิจิโร อินางากิ นักวาดการ์ตูน มีลูกด้วยกัน 3 คน

ผลงานเด่นคือฮิวงะ ซากิ ในมหัศจรรย์สาวน้อยพริตตี้เคียว สแปลช☆สตาร์
# คลองท่าสะท้อน
คลองท่าสะท้อน เป็นคลองในจังหวัดสุราษฎร์ธานี ต้นน้ำเกิดจากเขาหนอง ในตำบลลำพูน อำเภอบ้านนาสาร ไหลผ่านตัวอำเภอบ้านนาเดิมเข้าอำเภอพุนพิน ไหลไปลงแม่น้ำตาปีฝั่งขวาที่ตำบลท่าสะท้อน ตอนต้นน้ำเรียกว่า คลองลำพูน คลองท่าสะท้อนมีความยาว 60 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม 2 (อักษร ก-ธ) ฉบับราชบัณฑิตยสภา. พิมพ์ครั้งที่ 4. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, 2559. (แก้ไขปรับปรุงข้อมูลเมื่อ พ.ศ. 2563)

คลองท่าสะท้อนปรากฏร่องรอยหลักฐานการตั้งถิ่นฐานของมนุษย์สมัยโบราณแต่ไม่หนาแน่นนัก มีชุมชนโบราณคือ แหล่งโบราณคดีวัดท่าสะท้อน โดยสันนิษฐานว่าวัดท่าสะท้อนมีอายุสมัยอยู่ในช่วงพุทธศตวรรษที่ 20–24
# มามิ ชิตาระ
มามิ ชิตาระ (, 29 กุมภาพันธ์ 1984 –) เป็นนักพากย์หญิงชาวญี่ปุ่น เกิดที่จังหวัดชิซึโอกะ เคยสังกัดเมาซูโปรโมชัน จนถึงปี 2012 แล้วจึงย้ายมาสังกัดโปรดักชันเอซ
# ทอม โบรคอว์
โทมัส จอห์น โบรคอว์ (เกิดเมื่อวันที่ 6 กุมภาพันธ์ พ.ศ. 2483) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงเดอะทูเดย์โชว์ ร่วมกับ เจน พอลลีย์ ตั้งแต่ปี พ.ศ. 2519-2524 ต่อมาเป็นผู้ประกาศข่าวในช่วงข่าวภาคค่ำทางสถานีโทรทัศน์เอ็นบีซีติดต่อกันเป็นเวลา 22 ปีติดต่อกันตั้งแต่ปี พ.ศ. 2525–2547. ในทศวรรษที่ผ่านมา เขาทำหน้าที่เป็นผู้ประกาศข่าวในช่วงสุดสัปดาห์ของรายการตั้งแต่ปี พ.ศ. 2516-2519 เขาเป็นคนเดียวที่ได้เป็นพิธีกรรายการข่าวหลักของเอ็นบีซี ทั้ง 3 รายการ ได้แก่ เดอะทูเดย์โชว์, เอ็นบีซีไนต์ลีนิวส์ และ มีทเดอะเพรส ในระยะสั้นๆ ก่อนหน้านี้เขาเคยดำรงตำแหน่งนักข่าวพิเศษสำหรับฝ่ายข่าวเอ็นบีซี

เป็นคู่แข่งของ ปีเตอร์ เจนนิงส์ จากฝ่ายข่าวเอบีซี และ แดน เรเธอร์ จากฝ่ายข่าวซีบีเอส แล้ว โบรคอว์ ยังเป็นหนึ่งใน "ผู้ประกาศข่าวบิ๊กทรี" ของสหรัฐฯ ในช่วงยุค 80s, 90s และ 2000s ตอนต้น ทั้งสามคนเป็นผู้ประกาศข่าวภาคค่ำของเครือข่ายของตนมานานกว่า 20 ปี

 ประวัติ 
thumb|left|โบรคอว์ (ซ้าย) ทักทายผู้มาเยือนเขื่อนกาวินส์ พอยท์ส คนที่ 20,000 ในปี พ.ศ. 2501 โบรคอว์เป็นไกด์นำเที่ยวที่นั่น|230x230px
โบรคอว์ เกิดในเมืองเว็บสเตอร์ รัฐเซาท์ดาโคตา เป็นบุตรชายของ ยูเจนเนีย “จีน” (สกุลเดิม : คอนลีย์; พ.ศ. 2460–2554), ซึ่งทำงานด้านการขายและเป็นเจ้าหน้าที่ไปรษณีย์ และ แอนโทนี่ ออร์วิลล์ “เรด” โบรคอว์ (พ.ศ. 2455–2525) เขาเป็นลูกคนโตในจำนวนลูกชายทั้งสามคน (พี่ชายชื่อวิลเลียมและไมเคิล) และตั้งชื่อตามปู่ทวดของเขา โทมัส คอนลีย์.

พ่อของเขาเป็นทายาทของผู้อพยพชาวอูเกอโนต์ เบอร์กอน และแคทเธอรีน (สกุลเดิม : Le Fèvre) โบร์การ์ด และแม่ของเขาเป็นชาวไอริชอเมริกัน ปู่ทวดของเขา ริชาร์ด พี. โบรคอว์ ก่อตั้งเมืองบริสตอล เซาท์ดาโกตา และบ้านโบรคอว์ โรงแรมเล็กๆ และโครงสร้างแห่งแรกในบริสตอล

พ่อของโบรคอว์ เป็นหัวหน้างานก่อสร้างให้กับคณะวิศวกรกองทัพบก เขาทำงานที่คลังอาวุธยุทโธปกรณ์แบล็คฮิวส์ (BHOD) และช่วยสร้างเขื่อนป้อมแรนดัลล์ งานของเขามักต้องการให้ครอบครัวต้องตั้งถิ่นฐานใหม่ทั่วเซาท์ดาโคตาในช่วงวัยเด็กของโบรคอว์ ครอบครัวโบรคอว์ อาศัยอยู่ช่วงสั้นๆ ในบริสตอล อิกลู (ชุมชนที่อยู่อาศัยเล็กๆ ของ BHOD) และพิกส์ทาวน์ ก่อนที่จะมาตั้งถิ่นฐานในแยงก์ตัน ซึ่งโบรคอว์เข้าเรียนในโรงเรียนมัธยมปลาย

ในฐานะนักเรียนมัธยมปลายที่เข้าเรียนที่โรงเรียนมัธยมแยงก์ตัน โบรคอว์ เป็นหัวหน้า เซาท์ดาโคตา อเมริกัน ลีเจียน บอยส์ สเตท และในฐานะนั้นเขาได้ร่วมกับ โจ ฟอสส์ ผู้ว่าการรัฐเซาท์ดาโคตา ในขณะนั้นไปที่นิวยอร์กซิตี้เพื่อปรากฏตัวร่วมกันในรายการเกมโชว์ทางทีวี นี่จะเป็นจุดเริ่มต้นของความสัมพันธ์อันยาวนานกับฟอสส์ ซึ่งโบรคาวจะได้แสดงในหนังสือของเขาเกี่ยวกับทหารผ่านศึกในสงครามโลกครั้งที่สอง เรื่องเดอะเกรทเตสท์ เจเนเรชั่น ในเวลาต่อมา โบรคอว์ยังกลายเป็นสมาชิกคณะกรรมการที่ปรึกษาของ สถาบันโจฟอสส์ อีกด้วย

 แหล่งข้อมูลเพิ่มเติม
# ชิเงรุ ชิบะ
ชิเงรุ ชิบะ (千葉 繁ちば しげる, 4 กุมภาพันธ์ 1954「PEPOLE 千葉繁」『アニメージュ』1984年2月号、徳間書店、pp.150-151． –) ชื่อจริงว่า มาซาฮารุ มาเอดะ (前田 正治まえだ まさはる) เป็นนักพากย์ นักแสดง และ ผู้กำกับเสียง ชาวญี่ปุ่น เกิดที่จังหวัดคูมาโมโตะ สังกัด 81 Produce เป็นผู้อำนวยการของ C&O Actors Studio เป็นอาจารย์สอนนักแสดงและนักพากย์ที่นิปปงโคงากูอิง
# โจว ฝัวไห่
โจว ฝัวไห่ (Hepburn: Shū Futsukai; 29 พฤษภาคม ค.ศ. 1897 – 28 กุมภาพันธ์ ค.ศ. 1948) เป็นนักการเมืองชาวจีนและรองประธานสภาบริหารในรัฐบาลชาตินิยมภายใต้การปฏิรูปแห่งสาธารณรัฐจีนของวาง จิงเว่ย์ที่เป็นฝ่ายให้ความร่วมมือแก่จักรวรรดิญี่ปุ่นในช่วงสงครามจีน-ญี่ปุ่นครั้งที่สอง

 บรรณานุกรม
# ฟังก์ชันแปลงให้เป็นกุญแจ
ในวิทยาการรหัสลับ ฟังก์ชันแปลงให้เป็นกุญแจ (ตัวย่อ KDF เคดีเอ็ฟ) เป็นขั้นตอนวิธีที่ใช้แปลงความลับอย่างหนึ่ง เช่น กุญแจตัวหลัก (master key), รหัสผ่าน หรือพาสเฟรซ ให้เป็นกุญแจส่วนบุคคล (secret key) โดยใช้ฟังก์ชันเสมือนสุ่ม (pseudorandom function) ที่ปกติจะเป็นฟังก์ชันแฮชเชิงรหัสลับ (cryptographic hash function) หรือบล็อกไซเฟอร์ (block cipher)
สามารถใช้ยืดกุญแจให้ยาวขึ้น ซึ่งก็คือเปลี่ยนกุญแจให้เป็นรูปแบบที่ต้องการ เช่น เปลี่ยน group element ที่ได้มาจาก Diffie-Hellman key exchange ให้เป็นกุญแจสมมาตร (symmetric key) เพื่อใช้กับมาตรฐานการเข้ารหัส/ถอดรหัสเออีเอส
ฟังก์ชัน HMAC ชนิดต่างๆ เป็นตัวอย่างที่ใช้ในการแปลงให้เป็นกุญแจ
# Nan
nan อาจหมายถึง
 น่าน (แก้ความกำกวม)
 ไม่ใช่จำนวน
 ภาษาหมิ่นใต้ (ใช้รหัสภาษา ISO 639-3 เป็น nan)
 สายการบิน Norwegian Air Norway
# ดาวเทียมธีออส-2
ดาวเทียมธีออส-2 (THEOS-2; Thailand Earth Observation Satellite-2) เป็นดาวเทียมสำรวจโลกของไทย สามารถสำรวจพื้นผิวโลกด้วยความละเอียดสูงสุด 50 เซนติเมตร เดิมมีกำหนดส่งดาวเทียมธีออส-2 ขึ้นสู่วงโคจรด้วยจรวดเวกาในวันที่ 7 ตุลาคม พ.ศ. 2566 แต่ถูกระงับอย่างกะทันหัน เนื่องจากมีกระแสไฟฟ้าในระบบการจัดการด้านความปลอดภัยของจรวดเกินกว่าเกณฑ์ที่กำหนด จึงเลื่อนมานำส่งเมื่อวันที่ 9 ตุลาคม พ.ศ. 2566 เวลา 8:36 น.

ดาวเทียมธีออส-2 รวมถึงดาวเทียมเล็ก ธีออส-2เอ เป็นส่วนหนึ่งของโครงการระบบดาวเทียมสำรวจการพัฒนา ของสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) โดยถัดจากดาวเทียมธีออส-2 ประเทศไทยตั้งใจที่จะสร้างดาวเทียมธีออส-3 ภายในประเทศโดยสมบูรณ์
# พระยาดำรงแพทยาคุณ (ฮวด วีระไวทยะ)
พลตรี พระยาดำรงแพทยาคุณ (ฮวด วีระไวทยะ) (2421–2 พฤษภาคม 2462)ข่าวตาย เป็นนายทหารบกชาวไทย อดีตเจ้ากรมแพทย์ทหารบก อดีตแพทย์หลวงประจำพระองค์สมเด็จพระศรีพัชรินทราบรมราชินีนาถ พระบรมราชชนนีพันปีหลวง และเป็นต้นตระกูลวีระไวทยะนามสกุลพระราชทาน อักษร ว ซึ่งเป็นนามสกุลพระราชทานลำดับที่ 502ประกาศพระราชทานนามสกุล ครั้งที่ 7 ขณะมียศและบรรดาศักดิ์เป็น พันเอก พระยาดำรงแพทยาคุณ ตำแหน่งหัวหน้ากรมแพทย์ทหารบก กระทรวงกลาโหม

 ประวัติ 
พลตรี พระยาดำรงแพทยาคุณ สมรสกับ คุณหญิงสงวน ดำรงแพทยาคุณ มีธิดาคือ นางอมรดรุณารักษ์ (อุทุมพร วีระไวทยะ) ซึ่งได้สมรสกับจมื่นอมรดรุณารักษ์ (แจ่ม สุนทรเวช) จึงมีศักดิ์เป็นป้าสะใภ้ของนายสมัคร สุนทรเวช อดีตนายกรัฐมนตรี และอดีตผู้ว่าราชการกรุงเทพมหานคร ซึ่งท่านยังเป็นผู้แนะนำให้สมเด็จพระศรีนครินทราบรมราชชนนี ขณะยังเป็นนางสาวสังวาลย์ให้เข้าศึกษาที่โรงเรียนแพทย์ผดุงครรภ์

พลตรี พระยาดำรงแพทยาคุณ ถึงแก่กรรมด้วยโรคอหิวาตกโรค เมื่อวันที่ 2 พฤษภาคม 2462

 เกียรติยศ 
 เหรียญ 
 พระราชทานเหรียญรัตนาภรณ์ รัชกาลปัจจุบัน
 

 เข็ม 
 1 มกราคม 2456 – เข็มข้าหลวงเดิมพระราชทานเข็มข้าหลวงเดิม
# ไซมะ นากาโนะ
ไซมะ นากาโนะ (中野 さいま ชื่อจริงเขียนเป็น 中野 彩麻, เกิด 26 พฤศจิกายน) เป็นนักพากย์หญิงชาวญี่ปุ่น เกิดที่เมืองอาเงโอะ จังหวัดไซตามะ สังกัดสเตย์ลัก

 ผลงานพากย์ 
 อิชิดะโตะซากุระ (ซาโต)
 โนบุนางะเดอะฟูล (มังกร)
 อเควเลียนโลกอส (อิวางามิ โชโกะ)“STAFF/CAST ”.TVアニメ　アクエリオンロゴス　公式サイト.2016年7月5日閲覧。
 ก็บอกว่าขอแค่ค่าเฉลี่ยไงล่ะคะ! (คุริฮาระ เคย์โกะ)
 ขอต้อนรับสู่ห้องเรียนนิยม (เฉพาะ) ยอดคน (คิโนชิตะ มิโนริ)
 ปีศาจสาวมีแต่หัวร่วมไขปริศนา (คายะ)
 แค่ขายโพชั่นไปวันวันไม่ได้เหรอคะ! (คุอง เรย์โกะ)